**Referat fra styremøte 31.05.21 (digitalt)**

**Tilstede:** Ingun Bråten Thoresen, Are Berg, Jorunn Svindahl, Odd Hamnøy, Matthias Isaksen og Karin Menzhi

**Sak 1. Godkjenning av innkalling og saksliste**

**Vedtak:**

Saksliste og innkalling godkjennes.

**Sak 2. Godkjenning av referat fra styremøte 26.04.21**

**Vedtak:**

Referatet fra styremøtet 26.04.21 godkjennes.

**Sak 3. Årshjul 2021-22**

Det er kommet noen lettelser i kommunen vedr samlinger utendørs. Det er lov å møtes maks 20 personer med avstand. Styret diskuterte denne muligheten. Da det kanskje kan finnes usikkerhet knyttet til en slik samling, tenker styret at det er tryggere med en digital øvelse den 14.06.21.

**Vedtak:**

Vi fortsetter med digitale stemmeøvelser inntil ny beskjed kommer fra styreleder.

Vårens siste digitale stemmeøvelse blir den 14.06.21 kl 19:00. I pausen fra kl 20:00-20:15 legger vi opp til en kort samling med alle i koret.

Ingun sender ut en e-post til koret om denne øvelsen. Matthias sender en tidsplan for øvelsen til Ingun.

Det blir digital stemmeøvelse som vanlig den 07.06.21 kl 19:00.

Are oppdaterer datoen for søknadsfrist VO-midler til 01.07.21.

**Sak 4. Høstterminen 2021**

**Vedtak:**

Vi starter opp første øvelsen etter sommerferien den 23. august, informasjon om tid og sted kommer på e-post fra styreleder 16. august. I forkant av øvelsen blir det et styremøte.

Ingun tar kontakt med styret før 16.08.21 vedr koronasituasjonen.

**Sak 5. Korseminar på Sanner hotell 23. -24. oktober**

Styret anser det som viktig med et seminar før jubileumskonserten.

**Vedtak:**

Ingun holder kontakt med Sanner hotell og siste frist for vederlagsfri avbestilling er 11. sept!

**Sak 6. Jubileumskonserten 14. november 2021**

Vi kommer til å bruke en profesjonell sanger som solist på jubileumskonserten. Hvilken er ikke spikret enda.

Når det gjelder konsertrepertoaret blir eventuelt noe av Rachmaninoff og Bruremarsj sløyfet.

**Vedtak:**

Matthias fortsetter å sende ut aktuelle sanger vi skal øve på og tar kontakt med Frogner skole- og kultursenter før sommerferien.

**Sak 7. Økonomi**

Vedr korkontingent for våren 2021, mangler den fra noen.

Vi betaler fortsatt lønn til Matthias.

Det er også mulig å søke om en støtteordning grunnet koronasituasjonen. Det er en sum som fordeles mellom korene.

**Vedtak:**

Korets økonomi er stabil.

Det er søkt om driftstilskudd fra Lillestrøm kommune, og vi har fått innvilget 10 000,- i konsertstøtte gjennom Norges korforbund. Denne summen dekker kostnad for solist hvis det blir konsert.

Det blir også søkt om momsrefusjon og VO-midler for de digitale stemmeøvelsene vi hatt.

Are sender e-post til Blaker sparebank om en eventuell støtte.

**Sak 8. Registrering i Brønnøysundregisteret**

Endringene i styresammensetningen må også endres i Brønnøysundregisteret.

**Vedtak:**

Are endrer registreringen av styret i Brønnøysundregisteret.

**Sak 9. Eventuelt**

Neste styremøte er 23. august kl 17:30-19:00.

 Refr. Karin Menzhi